Jerry Fodor

Jerry Alan Fodor (22. aprill 1935 New York – 29. november 2017) oli ameerika filosoof ja kognitiivteadlane. Fodor avaldas arvukalt töid vaimufilosoofia ja kognitiivteaduse alal, kus muu hulgas tõi välja vaimu modulaarsuse peamised ideed ja esitas neuraalse mõttekeele ehk mentaleesi hüpoteesi. Tal on uurimusi ka keelefilosoofia ja metafüüsika alal. Fodor töötas 2016. aastani filosoofia ja kognitiivteaduse professorina New Jersey osariigi Rutgersi ülikoolis. Jerry Fodor lõpetas 1956. aastal Columbia Ülikooli bakalaureusekraadiga. 1960. aastal sai ta Princetoni Ülikoolist doktorikraadi. Aastatel 1969–1986 töötas Fodor Massachusettsi Tehnoloogiainstituudis filosoofiaprofessorina, seejärel 1986–1988 New Yorgi Ülikoolis professorina. Aastatel 1988–2016 töötas ta Rutgersi ülikoolis. Fodori teadusloomingule on avaldanud mõju Noam Chomsky, Donald Davidsoni ja Hilary Putnami tööd. Pärast psühholingvisti ja Chomsky õpilase Steven Pinkeri teose "How the Mind Works" ("Kuidas aju töötab", 1997) ilmumist kirjutas Fodor raamatu "The Mind Doesn't Work That Way" ("Aju ei tööta sellisel viisil", 2001). Selles teoses polemiseerib Fodor Pinkeriga, väites, et aju modulaarsuse näitel on inimese aju enamarenenud võrreldes inimahvide ajuga ja püstitab küsimuse: võib-olla ei ole selle põhjuseks üldsegi mitte evolutsioon, vaid hoopis juhuslik mutatsioon, mis provotseeris inimaju tormilise arengu? Jerry Fodori kirjutas koos bioloog Massimo Piatelli-Palmariniga evolutsiooniteooriat käsitleva raamatu "What Darwin Got Wrong" ("Milles Darwin eksis", 2010). Selles teoses nimetavad autorid neodarviniste "murettekitavalt ebakriitilisteks" ja väidavad, et Darwini evolutsiooniteooria hindab üle liigi fenotüübi formeerimisel keskkonnatingimustest põhjustatud osatähtsust ja alahindavad endogeensete muutujate mõjusust fenotüübi formeerimisele. Evolutsioonibioloog Jerry Coyne hindas seda raamatut pretensioonikaks, kuid bioloogia seisukohalt asjatundmatuks ning loodusliku valiku kohta sügavalt ekslikuks kriitikaks. Bioloogiafilosoof Alexander Rosenberg kritiseeris Fodorit, et tal on vale arusaam loodusliku valiku toimemehhanismide kohta, märkides seejuures, et "kui filosoof üritab panna kahtluse alla kindlalt juurdunud teadusliku teooria puhtalt a priori alustel, siis ei ole probleem teoorias vaid filosoofis." 1987 – valiti Ameerika Kunstide ja Teaduste Akadeemia liikmeks Psychological Explanation, Random House (1968) The Language of Thought, Harvard University Press (1975) Representations: Philosophical Essays on the Foundations of Cognitive Science, Harvard Press (UK) and MIT Press (US) (1979) The Modularity of Mind: An Essay on Faculty Psychology, MIT Press (1983) Psychosemantics: The Problem of Meaning in the Philosophy of Mind, MIT Press (1987). Eesti keeles artikkel selle kohta: "Miks ikkagi peab eksisteerima mõttekeel". Akadeemia, 2003/12, lk: 2649–2674 ("Why There Still Has to Be a Language of Thought") A Theory of Content and Other Essays, MIT Press (1990) Holism: A Shopper's Guide, Blackwell (1992) The Elm and the Expert: Mentalese and Its Semantics, The 1993 Jean Nicod Lectures, MIT Press (1994) Concepts: Where Cognitive Science Went Wrong, The 1996 John Locke Lectures, Oxford University Press (1998) In Critical Condition, MIT Press (1998) The Mind Doesn't Work That Way: The Scope and Limits of Computational Psychology, MIT Press (2000) The Compositionality Papers, Oxford University Press (2002, kaasautor Ernie Lepore) Hume Variations, Oxford University Press (2003) LOT 2: The Language of Thought Revisited, Oxford University Press (2008) What Darwin Got Wrong (2010, kaasautor Massimo Piattelli-Palmarini) In Memoriam: Jerry Fodor. apaonline.org People Faculty: Fodor, Jerry Rutgers. School of Arts and Sciences (inglise) The Mind Does Work That Way; vt Look Inside, lk 88 amazon.com (inglise) Mölder, Bruno (2003): "Individualism ning kitsas sisu: Jerry Fodori vaimufilosoofiast". – Akadeemia, 2003/12, lk 2675–2711 Jerry Alan Fodor Jerry Fodori koduleht (inglise)